Rikunarita-ORG/Wikinium huggingface dataset:
# சிறந்த தென்னிந்திய நடன இயக்குநருக்கான பிலிம்பேர் விருது

**சிறந்த தென்னிந்திய நடன இயக்குநருக்கான பிலிம்பேர் விருது** என்பது பிலிம்பேர் என்ற இதழால் ஆண்டுதோறும் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தென்னிந்தியத் திரைப்படங்களில் சிறப்பான நடனத்தை இயக்கும் நடன இயக்குநருக்கு வழங்கப்படுகிறது.

## விருது வென்றவர்கள்

| ஆண்டு | நடன இயக்குநர் | திரைப்படம் | மொழி | சான்றுகள் |
| --- | --- | --- | --- | --- |
| 2018 | பிரபுதேவா, ஜானி மாஸ்டர் | *மாரி 2* | தமிழ் |  |
| 2017 | சேகர் மாஸ்டர் | *பிட்டா*  கைதி எண் 150 | தெலுங்கு |  |
| 2016 | சேகர் மாஸ்டர் | *ஜனதா கேரேஜ்* | தெலுங்கு |  |
| 2015 | சேகர் மாஸ்டர் | *புரூஸ் லீ - தி ஃபைட்டர்* | தெலுங்கு |  |
| 2014 | சோபி | *கத்தி* | தமிழ் |  |
| 2013 | சேகர் | *இதரமயில்லாதோ* | தெலுங்கு |  |
| 2012 | ஜானி | *ரச்சா* | தெலுங்கு |  |
| 2011 | பிரேம் ரக்சித் | *பத்ரிநாத்* | தெலுங்கு |  |
| 2010 | பாபா பாஸ்கர் ராஜூ சுந்தரம் | *சிங்கம்* *பிருந்தாவனம்* | தமிழ் தெலுங்கு |  |
| 2009 | பிரேம் ரக்சித், தினேஷ்குமார் | *அயன்*, *ஆர்யா 2* | தமிழ் தெலுங்கு |  |
| 2008 | பிரேம் ரக்சித் | *கான்றி* | தெலுங்கு |  |
| 2007 | பிரேம் ரக்சித் | *அழகிய தமிழ் மகன்* | தமிழ் |  |
| 2006 | ராகவா லாரன்ஸ் | *ஸ்டைல்* | தெலுங்கு |  |
| 2005 | பிரபுதேவா | *நுவ்வஸ்தான்டே* | தெலுங்கு |  |
| 2004 | ராஜூ சுந்தரம் | *கில்லி* | தமிழ் |  |
| 2003 | பிரிந்தா | *காக்க காக்க* | தமிழ் |  |
| 2002 | ராகவா லாரன்ஸ் | *இந்திரா* | தெலுங்கு |  |
| 2001 | ராகவா லாரன்ஸ் | *பார்த்தாலே பரவசம்* | தமிழ் |  |
| 2000 |  |  |  |  |
| 1999 | சின்னி பிரகாஷ் | முதல்வன் | தமிழ் |  |
| 1998 | சுசித்ரா சந்திரபோஸ் | *ஓயாலா* | தெலுங்கு |  |
| 1997 | பிரிந்தா | *பிரேமினுசுகுந்த ரா* | தெலுங்கு |  |

## மேற்கோள்கள்
# சின்னி பிரகாஷ்

| சின்னி பிரகாஷ் |
| --- |
| பிறப்பு | சின்னி பிரகாஷ் |
| மற்ற பெயர்கள் | சின்னி, சின்னி லால் |
| பணி | நடன இயக்குநர், இயக்குநர், நடிகர், கலை இயக்குநர், திரைக்கதை ஆசிரியர் |
| தாய் | சி. லீலா (50களில் நடிகையாக இருந்தவர்) |
| வாழ்க்கைத் துணை | ரேகா |

**சின்னி பிரகாஷ்** (*Chinni Prakash*) ஓர் இந்தியத் திரைப்பட நடன இயக்குனரும், கலை இயக்குனரும், நடிகரும், திரைக்கதை ஆசிரியரும், இயக்குநரும் ஆவார். ஏராளமான இந்தி படங்களில் நடனமாடியதற்காக இவர் மிகவும் பிரபலமானவர். கன்னடம், தெலுங்கு மற்றும் பாலிவுட் திரைப்படங்களில் புகழ்பெற்ற நடன இயக்குனராக இருந்தார். 1979 ஆம் ஆண்டு வெளியான அழகே உன்னை ஆராதிக்கிறேன் படத்தில் நடிகை சுபாசினியுடன் இணைந்து நடனமாடியுள்ளார்.

## சொந்த வாழ்க்கை

சின்னி பிரகாஷ் தனது குழந்தை பருவத்திலிருந்தே இந்தித் படங்களில் பெரிய அளவில் நடிக்க விரும்பினார். தனது படிப்பை முடித்த பிறகு, மும்பைக்கு வந்து பல நடன இயக்குனர்களின் உதவியாளராக பணியாற்றத் தொடங்கினார்.

சின்னி பிரகாஷ், நடன இயக்குனரான ரேகா என்பவரை மணந்தார். இவர்கள் திரைப்படங்களில் இணைந்து பணிபுரிகின்றனர். கந்தன் என்ற இந்தித் திரைப்படத்தில் தனி நடன இயக்குனராக முழுப் பொறுப்பையும் செய்தார்.

## தொழில் வாழ்க்கை

சின்னி பிரகாஷ் கந்தன்படத்தில் தனி நடன இயக்குனராக இருந்தார். நடன இயக்குனர் சம்பத்துடன் இணைந்து *ராம் அவுர் ஷியாம்* (1967), சாது அவுர் ஷைதான் (1968), *ஹாத்தி மேரே சாத்தி* (1971) போன்ற பல படங்களுக்கு நடனம் அமைத்துக் கொடுத்துள்ளார். இருப்பினும், *சப்ஸே படா ரூபையா* (1976) படத்திற்குப் பிறகு சின்னி பிரகாஷ் முற்றிலும் காணாமல் போனார். பின்னர் *ஹீரோ ஹிராலால்* (1988) படத்துடன் தனி நடன இயக்குனராக இந்தித் திரையுலகிற்குத் திரும்பினார். *சுவர்க்* (1990 ) படத்தில் இடம்பெற்ற "பம்பாய் ஹம்கோ ஜாம் கெய்" (ஸ்வார்க்) பாடலுக்கான இவரது நடனம் மிகவும் பிரபலமடைந்தன. *ஹம்* திரைப்படத்தின் "ஜும்மா சும்மா" பாடல் மேலும் இவரை பிரபலமைடைய வைத்தது. பின்னர் சின்னி பிரகாஷ் பாலிவுட்டின் மிகவும் விரும்பப்படும் நடன இயக்குனர்களில் ஒருவராக ஆனார்.

1990களின் முற்பகுதியில் *சாஜன்* (1991), *குதா ஹவா* (1992), *கும்ரா* (1993) போன்ற பல வெற்றிப் படங்களில் சின்னி பிரகாஷ் ஒரு பகுதியாக இருந்தார். பின்னர், அக்‌சய் குமாருடன் இணைந்து *கிலாடி* (1992) *மொஹ்ரா* (1994) *மெயின் கிலாடி து அனாரி* (1994) *சப்ஸே படா கிலாடி* (1995) *கிலாடியன் கா கிலாடி* (1996) மற்றும் *கீமத்* (1998) போன்ற படங்களில் பணியாற்றினார். கோவிந்தாவுடன் இணைந்து *கூலி நம்பர் 1* (1995) கேம்ப்ளர் (1995) , *படே மியான் சோட்டே மியான்* (1998) ஆகிய படங்களில்பணியாற்றினார்.

இவரின் மனைவி ரேகாவும் நன்கு அறியப்பட்ட நடன இயக்குனர் ஆவார்.

## விருதுகள்

சின்னி பிரகாஷ் தனது பணிக்காக பலமுறை தேசிய விருது மற்றும் சிறந்த நடன இயக்குருக்கான பிலிம்பேர் விருதுகளைப் பெற்றுள்ளார்.

* ஜோதா அக்பர் தொடரில் இடம்பெற்ற "அசீம்-ஓ-ஷான் ஷாஹென்ஷா" என்ற பாடலுக்காக சிறந்த நடன இயக்குனருக்கான தேசியத் திரைப்பட விருதைப் பெற்றார்.
* 1992 ஆம் ஆண்டு சிறந்த நடன இயக்குனருக்கான பிலிம்பேர் விருதைப் பெற்றார்.
* 2001 ஆம் ஆண்டில் தவசி திரைப்படத்திற்காக சிறந்த நடன இயக்குநருக்கான தமிழ்நாடு மாநில திரைப்பட விருதையும் பெற்றார்.

## மேற்கோள்கள்
# சினேகா உல்லால்

| சினேகா உல்லால் |
| --- |
| டெய்சி ஷாவின் முதல் படமான *பேகம் ஜான்* என்ற திரைப்படத்தில் உல்லல் |
| பிறப்பு | 18 திசம்பர் 1987 (1987-12-18) மஸ்கத், ஓமான் |
| தேசியம் |  இந்தியா |
| பணி | நடிகர் |
| செயற்பாட்டுக் காலம் | 2005–தற்போது வரை |

**சினேகா உல்லால்** ( *Sneha Ullal* ) (பிறப்பு: டிசம்பர் 18, 1987) ஓர் இந்திய நடிகை ஆவார். இவர் தெலுங்கு மற்றும் இந்தி படங்களில் நடித்துள்ளார். தெலுங்குப் படங்களான *உல்லாசம்கா உற்சாகம்கா*, *சிம்ஹா* மற்றும் இந்திப் படமான *லக்கி: நோ டைம் ஃபார் லவ்* ஆகியவற்றில் இவரது நடிப்பு அனைவராலும் பாராட்டப்பட்டது.

## ஆரம்ப கால வாழ்க்கை

சினேகா உல்லால் மங்களூரைச் சேர்ந்த ஒரு துளு பேசும் தேவாதிகா குடும்பத்தைச் சேர்ந்த தந்தைக்கும் சிந்தி தாயாருக்கும் மகளாக மத்திய கிழக்கிலுள்ள மஸ்கத்ல் பிறந்து வளர்ந்தார். ஓமானிலுள்ள அல் வாடி அல் கபீர் இந்தியன் பள்ளி மற்றும் சலாலா, இந்தியன் பள்ளிகளில் படித்தார். பின்னர், இவர் தனது தாயுடன் மும்பை சென்று துரேலோ கான்வென்ட் உயர்நிலைப் பள்ளியில் பயின்றார். பின்னர் வர்தக் கல்லூரியில் படித்தார்.

## திரை வாழ்க்கை

சல்மான் கானுக்கு இணையாக 2005 ஆம் ஆண்டு *லக்கி: நோ டைம் ஃபார் லவ் என்ற* இந்தித் திரைப்படத்தில் சினேகா உல்லால் அறிமுகமானார். பிறகு, தோற்றத்தில் ஐஸ்வர்யா ராயுடன் குறிப்பிடத்தக்க ஒற்றுமைகளுக்காக இவர் குறிப்பிடப்பட்டார். ஒரு நடிகையாக இந்த ஒப்பீடு தனக்கு உதவவில்லை என்றாலும், அது தனக்கு அதிக அங்கீகாரத்தை அளித்ததாக பின்னர் கூறினார். பின்னர், சல்மான் கானின் சகோதரர் சோஹைல் கானுடன் *ஆர்யன்* என்ற படத்தில் தோன்றினார். அது திரையரங்கில் சரியாக வசூலிக்கவில்லை.

தெலுங்குத் திரைப்படங்களில் *உல்லாசம்கா உற்சாகம்கா என்ற* படத்தின் மூலம் அறிமுகமானார். அது மிகப்பெரிய வெற்றியைப் பெற்றது. *நேனு மீக்கு தெலுசா?* என்பது இவரது இரண்டாவது தெலுங்கு வெளியீடாகும். அதைத் தொடர்ந்து தெலுங்கில் நாகார்ஜுனாவுக்கு இணையாக *கிங்* படத்தில் *நுவ்வு ரெடி* என்ற பாடலில் தோன்றினார்.

2007 ஆம் ஆண்டில், திகில் திரைப்படத் தயாரிப்பாளரும் குணச்சித்திர நடிகருமான இசுடெக் டோர் என்பவரால் தயாரிக்கப்படவிருந்த *பைரேட்ஸ் ப்ளட்* என்ற படத்தில் இவர் தோன்றவிருந்தார். சில காரணங்களால் ஓமான் நடிகை மைமூன் அல்-பலுஷி அதில் தோன்றினார்.

தான் மிகவும் சிறுவயதாக இருப்பதாலும், திரைப்படங்களில் பணியாற்ற இன்னும் முதிர்ச்சியடைய வேண்டும் என்று நினைத்து இவர் பாலிவுட்டிலிருந்து சிலகாலம் விலகியிருந்தார். பின்னர், இவர் *காஷ்...* *மேரே ஹோட்* இந்தி படத்தில் ஒப்பந்தம் செய்யப்பட்டார். அவரது அடுத்த சில படங்கள் திரையரங்க வசூலில் வெற்றிபெறவில்லை, ஆனால் 2010 இல் பாலகிருஷ்ணாவுடன் நடித்த *சிம்ஹா* ஒரு பெரிய வெற்றியாக மாறியது.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 சினேகா உல்லால்
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் சினேகா உல்லால்
* பாலிவுட் கங்காமா இணையதளத்தில் சினேகா உல்லால்
# அமராவதி (திரைப்படம்)

| *அமராவதி* |
| --- |
|  |
| இயக்கம் | செல்வா |
| தயாரிப்பு | சோழா போன்னுரங்கன் |
| கதை | செல்வா ஜே. ரமேஷ் (வசனங்கள்) |
| இசை | பாலபாரதி |
| நடிப்பு | அஜித் குமார் சங்கவி நாசர் தலைவாசல் விஜய் சார்லி |
| ஒளிப்பதிவு | பி. பாலமுருகன் |
| படத்தொகுப்பு | ராஜூ |
| கலையகம் | சோழா கிரியேஷன்சு |
| விநியோகம் | சோழா கிரியேஷன்சு |
| வெளியீடு | மே 24, 1993 |
| நாடு | இந்தியா |
| மொழி | தமிழ் |
| ஆக்கச்செலவு | ₹32 லட்சங்கள் |

அமராவதி (*Amaravathi*) 1993-இல் வெளிவந்த இந்தியத் தமிழ்த் திரைப்படம். இதில் கதாநாயகனாக அஜித்குமாரும், கதாநாயகியாக சங்கவியும் நடித்திருந்தனர். இதன் மூலம் தமிழ்த் திரைப்படத்திற்கு அஜித்குமார் அறிமுகமானார். ஆனால் திரைப்படத்துறையில் இவருடைய முதல் படம் பிரேம புஸ்தகம் என்ற தெலுங்குப் படம் ஆகும். இயக்குநர் செல்வா இயக்கிய இந்த படத்திற்கு பால பாரதி இசை அமைத்துள்ளார். இப்படம் வணிகரீதியாக தோல்வியடைந்தது.

## நடிகர்கள்

* அஜித் குமார்
* சங்கவி
* நாசர்
* தலைவாசல் விஜய்
* சார்லி

## பாடல்கள்

இசையமைப்பாளர் பாலபாரதி இசையமைத்த இத்திரைப்படத்தின் பாடல்களை எழுதியவர் கவிப்பேரரசு வைரமுத்து ஆவார்.
அமராவதி படத்தின் வெற்றிக்குப் பாடல்கள் உறுதுணையாக இருந்தன. அவற்றுள் *தாஜ்மஹால் தேவையில்லை அன்னமே அன்னமே*, மற்றும் *புத்தம் புது மலரே* போன்ற பாடல்கள் மிகவும் பிரபலமாக இருந்தன.

|  |  |  |  |  |
| --- | --- | --- | --- | --- |
| **எண்** | **பாடல்கள்** | **பாடியவர்(கள்)** | **பாடலாசிரியர்** | **நீளம் (நி:நொ)** |
| 1 | *அடி சோக்கு சுந்தரி* | எஸ். பி. பாலசுப்பிரமணியம், மால்குடி சுபா | வைரமுத்து | 04:58 |
| 2 | *ஆ ஆ கனவேதானா* | எஸ். பி. பாலசுப்பிரமணியம் | 04:34 |
| 3 | *பூ மலர்ந்தது* | மின்மினி | 04:13 |
| 4 | *புத்தம் புது மலரே* | எஸ். பி. பாலசுப்பிரமணியம் | 05:02 |
| 5 | *தாஜ்மகால் தேவையில்லை* | எஸ். பி. பாலசுப்பிரமணியம், எஸ். ஜானகி | 04:09 |
| 6 | *உடல் என்ன உயிர் என்ன* | அசோக் | 04:40 |

## மேற்கோள்கள்
# சைரஸ் எஸ். பூனாவாலா

| சைரஸ் எஸ். பூனாவாலா |
| --- |
| 2015இல் பூனாவாலா (வலது பக்கதிலிருந்து 2ஆவது) |
| பிறப்பு | 1941 (அகவை 84–85) |
| குடியுரிமை | இந்தியர் |
| படித்த கல்வி நிறுவனங்கள் | பிரிகான் மகாராஷ்டிரா வணிகவியல் கல்லூரி |
| செயற்பாட்டுக் காலம் | 1966–தற்போது வரை |
| அமைப்பு(கள்) | சீரம் இன்ஸ்டிடியூட், இந்தியா |
| அறியப்படுவது | நிறுவனர், சீரம் இன்ஸ்டிடியூட், இந்தியா |
| சொத்து மதிப்பு | US$11.5 பில்லியன் (அக்டோபர் 2020) |
| வாழ்க்கைத் துணை | வில்லூ பூனேவாலா |
| பிள்ளைகள் | ஆதர் பூனாவாலா |
| விருதுகள் | பத்மசிறீ (2005) |
| வலைத்தளம் |
| cyruspoonawalla.com
cyruspoonawallagroup.com |

**சைரஸ் எஸ். பூனாவாலா** (**Cyrus S. Poonawalla**) (பிறப்பு: 1941) புனே நகரத்தில் செயல்படும் சீரம் இன்ஸ்டிடியூட், இந்தியா மற்றும் மேக்மா நிதி நிறுவனங்களின் நிறுவனத் தலைவர் ஆவர்.

## குடும்பம்

பார்சி குடும்பத்தில் பிறந்த பூனாவாலாவின் தந்தை குதிரை வளர்ப்பாளர் ஆவார். இவர் வில்லூ என்ற பெண்மணியை மணந்தார். வில்லூ 2010-இல் மறைந்தார். சைரஸ் எஸ். பூனாவாலாவின் மகன் ஆதர் பூனாவாலா, தற்போது சீரம் இன்ஸ்டிடியூட், இந்தியாவின் தலைமை நிர்வாக அலுவலராக உள்ளார்.

## விருதுகள்

* சைரஸ் எஸ். பூனாவாலாவின் தடுப்பூசிகள் மருந்து உற்பத்தி பணிகளைப் பாராட்டி, இந்திய அரசு அவருக்கு 2005-இல் பத்மசிறீ விருது வழங்கியது.
* மனிதாபிமான சேவைகளுக்கான மசாசூட்ஸ் பல்கலைக்கழகத்தின் மருத்துவப் பள்ளி, 3 சூன் 2018—இல் சைரஸ். எஸ். பூனாவாலவிற்கு கௌரவ முனைவர் பட்டம் வழங்கியது.
* ஆக்சுபோர்டு பல்கலைக்கழகம் இவரது மருந்து உற்பத்திப் பணியைப் பாராட்டி சூன் 2019-இல் கௌரவ முனைவர் பட்டம் வழங்கியது.

## மேற்கோள்கள்

## புற இணைப்புகள்

* Profile at Forbes
# ஏ. சூர்ய பிரகாஷ்

**ஏ. சூர்ய பிரகாஷ்** (*A. Surya Prakash*) என்பவர் ஒரு இந்திய இதழியலாளர் ஆவார். இவர் பிரசார் பாரதியின் தலைவராகவும் இருந்தவர் ஆவார்.

2025 ஆம் ஆண்டில் சனவரியில் இந்திய அரசாங்கம் இவருக்கு இந்தியாவின் மூன்றாவது உரிய குடியியல் விருதான பத்ம பூசண் விருதினை வழங்கி கௌரவித்தது.

இவர் இந்தியன் எக்சுபிரசு குழுமத்தின் தலைவராகவும் தி பயனியர் குழுமத்தின் செயலாண்மை தொகுப்பாசிரியராகவும் ஆசியா டைம்ஸ் இதழின் இந்தியத் தொகுப்பாசிரியராகவும் ஈநாடு இதழின் அரசியல் பக்கங்களின் தொகுப்பாசிரியராகவும் சீ நியூஸ் குழுமத்தின் தொகுப்பாசிரியராகவும் பணியாற்றியுள்ளார். இவர் *வாட் எய்ல்ஸ் இந்தியன் பார்லிமென்ட்*, *தி எமர்ஜென்சி - இந்தியன் டெமாக்ரசிஸ் டார்க்கெஸ்ட் ஹவர்* ஆகிய இரண்டு நூல்களின் ஆசிரியர் ஆவார். இவர் மைசூரு பல்கலைக்கழகத்தில் சமூகவியலில் முதுகலைப் பட்டத்தைப் பெற்றுள்ளார். தும்கூர் பல்கலைக்கழகத்தில் இலக்கியத்தில் பட்டமும் பெற்றுள்ளார். லோக்பால் எனப்படும் ஊழல் எதிர்ப்பு குறைதீர்ப்பாளரைத் தேர்ந்தெடுப்பதற்கான தேடல் குழுவின் உறுப்பினராகவும் இவர் நியமிக்கப்பட்டார்.

## மேற்கோள்கள்
# மனோகர் ஜோஷி

**மனோகர் கஜானன் ஜோஷி** (*Manohar Gajanan Joshi*), (2 திசம்பர் 1937 – 23 பெப்ரவரி 2024) இந்தியாவில் உள்ள மகாராஷ்டிரா மாநிலத்தைச் சேர்ந்த முக்கிய அரசியல்வாதியாவார். இவர் சிவசேனா கட்சியின் முக்கியத் தலைவர்களில் ஒருவர். மகாராஷ்டிராவின் முதல்வராக 1995-1999 ஆண்டுகளில் பதவி வகித்தார்.

மேலும், மாநிலங்களவை உறுப்பினராகவும் மக்களவை அவைத்தலைவராகவும் பதவி வகித்தவர். மகாராட்டிரா சட்டப்பேரவையிலும் மேலவையிலும் பதவி வகித்துள்ளார்.

## மேற்கோள்கள்
# உதய் கோடக்

**உதய் கோடக்** என்பவர் கோடக் மஹிந்திரா வங்கியின் துணைத்தலைவர் மற்றும் நிர்வாக இயக்குநர் ஆவார். இவர் நிதி சார்ந்த பல நிறுவனங்களை நடத்தி வருகிறார். 2003 ஆம் ஆண்டு கோடக் மஹிந்திரா வங்கியை தொடங்கினார். போர்ப்ஸ் நிறுவனத்தின் இந்தியாவின் பணக்காரர்களின் பட்டியலில் இவரும் இடம் பெற்றார்.

## மேற்கோள்கள்
# அர்ச்சனா (நடிகை)

| அர்ச்சனா Archana |
| --- |
| பிறப்பு | சுதா விசயவாடா, கிருட்டிணா மாவட்டம், ஆந்திரப்பிரதேசம், இந்தியா |
| தேசியம் | இந்தியர் |
| பணி | நடிகை |
| செயற்பாட்டுக் காலம் | 1980 - முதல் |
| அறியப்படுவது | *நிரீக்சனா* (1982) *வீடு* (1987) *தாசி* (1988) |
| விருதுகள் | தேசிய திரைப்பட விருதுகள் வாங்கிய நடிகைகளின் பட்டியல் நந்தி விருது |

**அர்ச்சனா** (*Archana*) இந்தியாவைச் சேர்ந்த ஒரு திரைப்பட நடிகையாவார். குச்சிப்புடி மற்றும் கதக் நடனங்களை கற்றவர் என்ற சிறப்பு இவருக்கு உண்டு. சுதா என்பது அர்ச்சனாவின் இயற்பெயராகும்.
தமிழ், தெலுங்கு, மலையாளம் என மூன்று மொழிகளிலும் அர்ச்சனா திரைப்படங்கள் நடித்துள்ளார். இரண்டு முறை தேசிய திரைப்பட விருதுகளைப் பெற்றுள்ளார்.

2020 ஆம் ஆண்டு நவம்பர் மாதம் முதல் தெலுங்கு தொலைக்காட்சி ஒன்றில் நகைச்சுவை நடிகர் அலி தொகுத்து வழங்கிய அலிதோ சரதாகா என்ற பேச்சு நிகழ்ச்சி தொடர் ஒன்றில் அர்ச்சனா பங்கேற்றார்.

## நடித்த தமிழ்த் திரைப்படங்கள்

* *தாய் பொங்கல்* (1980)
* *துணிவே தோழன்* (1980)
* *காதல் ஓவியம்* (1982)
* *வசந்தமே வருக* (1983)
* *நீங்கள் கேட்டவை* ராதா (1984)
* *எங்கிருந்தாலும் வாழ்க* (1985)
* *ஏமாற்றாதே ஏமாறாதே* (1985)
* *புயல் கட்டந்த பூமி* (1985)
* *ரெட்டை வால் குருவி* (1987)
* *Veedu* (1988) சுதா
* *சந்தியா ராகம்* (1989)
* *வைதேகி வந்தாச்சு* (1991)
* *பரட்டை என்கிற அழகுசுந்தரம்* (2007) மீனாட்சி
* *ஒன்பது ரூபாய் நோட்டு (திரைப்படம்)* (2007)
* *கேணி* (2018)
* *சீதக்காதி (திரைப்படம்)* (2018)
* *நம்ம வீட்டுப் பிள்ளை* (2019) தேன்மொழி
* *அழியாத கோலங்கள் 2* (2019)

## பெற்றுள்ள விருதுகள்

* வீடு படத்திற்காக தேசிய விருது (1988)
* தாசி எனும் தெலுங்குத் திரைப்படத்திற்காக தேசிய விருது (1989)

## மேற்கோள்கள்

## வெளியிணைப்புகள்

* Archana at MSI
# ரோஜா ரமணி

| ரோஜா ரமணி |
| --- |
| రోజా రమణి |
|  |
| தாய்மொழியில் பெயர் | రోజా రమణి |
| பிறப்பு | 16 செப்டம்பர் 1959 (1959-09-16) சென்னை, தமிழ்நாடு, இந்தியா |
| மற்ற பெயர்கள் | செம்பருத்தி, சோபனா |
| பணி | நடிகை |
| வாழ்க்கைத் துணை | சக்ரபாணி |
| பிள்ளைகள் | தருண் குமார் மற்றும் அமுல்யா |

**ரோஜா ரமணி** என்பவர் தென்னிந்திய திரைப்பட நடிகையாவார். இவர் தெலுங்குத் திரைப்படங்களில் பிரபலமாக இருந்தார். மலையாளம் மற்றும் தமிழ்த் திரைப்படங்களிலும் நடித்துள்ளார். இவர் சென்னையில் பிறந்தவர்.

## திரைப்படங்கள்

ரோஜா ரமணி மலையாளம் தமிழ், கன்னடம், தெலுங்கு, ஒடியா மற்றும் ஹிந்தி ஆகிய மொழிகளில் நடித்துள்ளார். மலையாளத் திரைப்படங்களில் ரோஜா மணி என்ற பெயருக்கு பதிலாக ஷோபனா என்ற பெயரில் நடித்துள்ளார்.

### தமிழ்

* 1967 – *இரு மலர்கள்* – கீதா
* 1967 – *பக்த பிரகலாதா*
* 1968 – *என் தம்பி* – உமா
* 1969 – *துலாபாரம்*
* 1969 – *சாந்தி நிலையம்*
* 1969 – *குழந்தை உள்ளம்*
* 1970 – *எதிரொலி (திரைப்படம்)* – ராஜி
* 1970 – *விளையாட்டுப் பிள்ளை*
* 1970 – *எங்க மாமா*
* 1970 – *ஜானகி சபதம்*
* 1970 – *நம்ம குழந்தைகள்*
* 1971 – *Babu*
* 1973 – *அன்புச் சகோதரர்கள்*
* 1974 – *பருவகாலம் (திரைப்படம்)*
* 1974 – *என் மகன்* – கமலா
* 1976 – *நீதிக்கு தலைவணங்கு*
* 1976 – *ஜானகி சபதம்*
* 1978 – *வயசு பொண்ணு* – ராதிகா
* 1978 – *வண்டிக்காரன் மகன்* – கோகிலா
* 1979 – *சிகப்புக்கல் மூக்குத்தி*
* 1979 – *Iru Nilavugal* – Chellam\
* 1980 – *ஆயிரம் வாசல் இதயம்* – விஜயா
* 1982 – *முறை பொண்ணு* (1982)
* 1982 – *சங்கிலி* (1982)

## ஆதாரங்கள்

## வெளி இணைப்புகள்

* ஐ.எம்.டி.பி இணையத்தளத்தில் ரோஜா ரமணி
# காவ்யா மாதவன்

| காவ்யா மாதவன் |
| --- |
|  |
| பிறப்பு | காவ்யா மாதவன் |
| இருப்பிடம் | தம்மனம், கொச்சி, கேரளம், இந்தியா  |
| தேசியம் | இந்தியர் |
| இனம் | மலையாளி |
| குடியுரிமை | இந்தியர் |
| பணி | திரைப்பட நடிகை |
| செயற்பாட்டுக் காலம் | 1991 – தற்போதுவரை |
| வாழ்க்கைத் துணை | நிசால் (மணமுறிவு) (பிப் 2009–சூன் 2009)
திலிப் (2016 - நடப்பு) |

**காவ்யா மாதவன்** ஒரு மலையாள, தமிழ்த் திரைப்பட நடிகை. பூக்காலம் வரவாயி (1991), அழகிய ராவணன் (1996) உட்பட்ட திரைப்படங்களில் குழந்தை நடிகையாக அறிமுகமானார். சந்திரனுதிக்குன்ன திக்கில் என்னும் திரைப்படத்தில் கதாநாயகியானார்.

## விருதுகள்

| விருது | ஆண்டு | பொருள் | திரைப்படம் |
| --- | --- | --- | --- |
| பிலிம் க்ரிட்டிக்ஸ் அவார்டு | 2000 | துணை நடிகைக்கான விருது | சந்திரனுதிக்குன்ன திக்கில் |
| பரதன் அவார்டு | 2000 | நவாகத பிரதிபா | சந்திரனுதிக்குன்ன திக்கில் |
| ஏஷ்யாநெற் பிலிம் அவார்டு | 2000 | சிபெசல் ஜூறி விருது | கொச்சு கொச்சு சந்தோஷங்கள், மதுரனொம்பரக்காற்று |
| கேரள சினிமா ப்ரேக்சக அவார்டு |  | மோனிஷா விருது |  |
| அட்லஸ் பிலிம் அவார்டு | 2001 | மிகச் சிறந்த துணை நடிகை | கொச்சு கொச்சு சந்தோஷங்கள் |
| மாத்ருபூமி மெடிமிக்ஸ் அவார்டு | 2002 | மக்கள் மனம் கவர்ந்த நடிகை | மிகச் சிறந்த இணையர் (திலீப் உடன்) |
| நாலாமது ராஜு பிலாக்காட் அவார்டு | 2003 | சிறந்த நடிகை | ஊமப்பெண்ணின் உரியாடாப்பய்யன் |
| சம்ஸ்தான சர்க்கார் அவார்டு | 2004 | சிறந்த நடிகை | பெருமழக்காலம் |
| சம்ஸ்தான சர்க்கார் அவார்டு | 2010 | சிறந்த நடிகை | கத்தாம |

## சான்றுகள்

## வெளி இணைப்புகள்

ஐ.எம்.டி.பி இணையத்தளத்தில் காவ்யா மாதவன்
# நிகத் காசுமி

**நிகத் காசுமி** ( இந்தி: निखत काजमी ; 1958/59 - 20 சனவரி 2012) நிருபர் மற்றும் பரவலாக அறியப்பட்ட திரைப்பட விமர்சகர் ஆவார், இவர் உத்தரபிரதேசத்தின் அலகாபாத்தில் பிறந்தார், 1987 முதல் *தி டைம்ஸ் ஆஃப் இந்தியாவில்* பணிபுரிந்தார். 2012 இல் இவரது 53-ஆம் வயதில் மார்பகப் புற்றுநோயால் இறந்தார்.

## புத்தகங்கள்

* *இஃப் சேக்சுபியர் வாஸ் எ கன்* . எழுத்தாளர்கள் பட்டறை, 1984.
* *அயர் இன் தெ சோல்:* பாலிவுட்ஸ் ஆங்ரி இயர்ஸ். ஆர்பர்காலின்சு பதிப்பகம் இந்தியா, 1996 பன்னாட்டுத் தரப்புத்தக எண் 81-7223-210-1. .
* *தெ ட்ரீம் மெர்ச்சண்ட் ஆஃப் பாலிவுட்*. 1998.பன்னாட்டுத் தரப்புத்தக எண் 81-7476-181-0.
* *டைம்ஸ் கைடு டூ ஹாலிவுட் பிளாக்பஸ்டர்*ஸ் . டைம்ஸ் குழு புத்தகங்கள்.பன்னாட்டுத் தரப்புத்தக எண் 81-89906-31-3
* *டைம்ஸ் மூவி கைடு* . 2007, டைம்ஸ் நிறுவனம் .பன்னாட்டுத் தரப்புத்தக எண் 81-89906-11-9

## சான்றுகள்

## வெளி இணைப்புகள்

* அதிகாரப்பூர்வ தளம்
# சமித்தா ஷெட்டி

| சமித்தா ஷெட்டி |
| --- |
| 2018இல் ஒரு நிகழ்ச்சியில் சமித்தா ஷெட்டி |
| பிறப்பு | 2 பெப்ரவரி 1979 (1979-02-02) மங்களூர், கர்நாடகா, இந்தியா |
| தேசியம் | இந்தியர் |
| பணி | நடிகை, மாதிரி, உட்புற வடிவமைப்பாளர் |
| செயற்பாட்டுக் காலம் | * 2000 – 2011
* 2015 - தற்பொழுது வரை
 |
| பெற்றோர் | சுரேந்திரா ஷெட்டி (அப்பா) சுனந்தா ஷெட்டி (அம்மா) |
| உறவினர்கள் | ஷில்பா ஷெட்டி (அக்கா) |

**ஷமிதா ஷெட்டி** (*Shamita Shetty*) (பிறப்பு 2 பிப்ரவரி 1979) ஒரு இந்திய பாலிவுட் நடிகை மற்றும் உட்புற வடிவமைப்பாளர் ஆவார். 2000 ஆம் ஆண்டில் *மொஹபத்தியான்* என்ற வெற்றி படத்தின் மூலம் இந்தி திரைத்துறையில் அறிமுகமானார்.   பின்னர், அவரது குறிப்பிடத்தக்க பணியானது *மேரே யார் கி ஷாதி ஹாய்* (2002), *ஜீஹர்* (2005), *பிவாஃபா* (2005) மற்றும் *கேஷ்* (2007) ஆகியவை அடங்கும். 2009 ஆம் ஆண்டில் *பிக் பாஸ்* என்ற நிகழ்ச்சியில் அவர் பங்கெடுத்துப் போட்டியிட்டார். இந்நிகழ்ச்சியில் நான்காம் இடம் பெற்றார். இவர் நடிகை ஷில்பா ஷெட்டியின் சகோதரி.

## ஆரம்ப வாழ்க்கை

மங்களூரு குடும்பத்தைச் சேர்ந்த சுரேந்திர மற்றும் சுனந்தா ஆகியோருக்கு மகளாகப் பிறந்தார்.

## தொழில்

2000 ஆம் ஆண்டில் ஆஷாத் சோப்ரா இயக்கிய யாஷ் ராஜ் பிலிம்ஸ் தயாரிப்பு நிறுவனத்தின் திரைப்படமான *மொஹபத்தியான்* திரைப்படத்தின் மூலம் அறிமுகமானார். இப்படத்தில் நடித்தற்காக *ஐஐஃபா* என்ற நிறுவனத்தின் 2001ஆம் ஆண்டின் சிறந்த அறிமுக நடிகை என்ற விருதைப் பெற்றார் . *ஃபாரெப்* என்ற திரைப்படத்தில் அவரது சகோதரி ஷில்பா ஷெட்டி உடன் அவர் ஒருமுறை பணிபுரிந்தார். உட்புற வடிவமைப்பில் ஆர்வம் கொண்டிருந்த இவர் தனது படப் பணிகளுக்கு இடையேயும் உட்புற வடிவமைப்பு பணிகளைச் செய்து வந்தார். தனியாக ஒரு நிறுவனத்தையும் நிறுவி பணிசெய்கிறார். 201்1 வரை பணியாற்றியவர் அதன் பின் நான்கு வருடங்களுக்கு ஓய்வு எடுத்துக்கொண்டு பின்னர் 2015இல் மீண்டும் திரைத்துறைக்கு வந்தார்.

## விளம்பரப் படங்கள்

சமித்தா ஷெட்டி பல நிறுவனங்களுக்கு விளம்பர தூதராக பணிப்புறிந்தார். ஆடி, பான்டீன், *ஐஐஜேஏஸ்* என்ற நகைக்கடை முதலிய நிறுவனங்களுக்காக பணிப்புரிந்தார்.

## குறிப்புகள்

## வெளி இணைப்புகள்

விக்கிமீடியா பொதுவகத்தில்,
 சமித்தா ஷெட்டி
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் சமித்தா ஷெட்டி
# வினய் வர்மா

| வினய் வர்மா |
| --- |
| பிறப்பு | வினய் வர்மா ஐதராபாத், தெலுங்கானா, இந்தியா |
| பணி | நாடகக் கலைஞர், திரைப்பட நடிகர், நடிப்புப் பயிற்சியாளர் |
| செயற்பாட்டுக் காலம் | 1980–தற்போது வரை (நாடகம்) 2000கள்–தற்போது வரை (திரைப்படம்) |
| அறியப்படுவது | 'சூத்ரதார்' (Sutradhar) நாடகக் குழுவின் நிறுவனர் |

**வினய் வர்மா** (*Vinay Varma*) என்பவர் இந்திய நாடகக் கலைஞர், திரைப்பட நடிகர், திரைக்கதை ஆசிரியர் மற்றும் நடிப்புப் பயிற்சியாளர் ஆவார். இவர் முதன்மையாக தெலுங்கு மற்றும் இந்தித் திரைப்படங்களில் குணச்சித்திரக் கதாபாத்திரங்களில் நடித்து வருகிறார்.

ஐதராபாத்தை தளமாகக் கொண்ட பிரபலமான 'சூத்ரதார்' என்ற நாடகக் குழு மற்றும் நடிப்புப் பயிற்சிப் பள்ளியின் நிறுவனரான இவர், கடந்த 40 ஆண்டுகளுக்கும் மேலாக நாடகத்துறையில் தீவிரமாகப் பங்காற்றி வருகிறார்.

## ஆரம்பகால வாழ்க்கை மற்றும் நாடகம்

வினய் வர்மா ஐதராபாத்தில் பிறந்து வளர்ந்தார். தனது ஆரம்பக் காலத்தில் வங்கி அதிகாரியாகப் பணியாற்றிய இவர், நடிப்பின் மீதான ஆர்வத்தால் பணியைத் துறந்து முழுநேரக் கலைஞராக மாறினார். 1980 ஆம் ஆண்டு செப்டம்பர் 14 அன்று தனது முதல் நாடகப் நடிப்பைத் தொடங்கினார். இதுவரை 45 க்கும் மேற்பட்ட நாடகங்களை இயக்கியுள்ளதோடு, 50 க்கும் மேற்பட்ட நாடகங்களில் 200 க்கும் மேற்பட்ட முறை இந்தியா மற்றும் வெளிநாடுகளில் மேடையேறியுள்ளார்.

## திரைப்பயண வாழ்க்கை

தெலுங்கு, இந்தி, தமிழ் மற்றும் ஒரு ஹாலிவுட் திரைப்படம் என 40 க்கும் மேற்பட்ட திரைப்படங்களில் வினய் வர்மா நடித்துள்ளார்.

* சதீஷ் காசெட்டி இயக்கத்தில் வெளியான *டெரர்* (2016) தெலுங்குத் திரைப்படத்தில் இவர் நடித்த 'டிசிபி வி. ரத்தோடு' கதாபாத்திரம் இவருக்குப் பரவலான பாராட்டுகளைப் பெற்றுத் தந்தது.
* 2024 ஆம் ஆண்டு வெளியான ஹிருத்திக் ரோஷனின் பிரம்மாண்ட இந்தித் திரைப்படமான 'பைட்டர்' (*Fighter*) இல் 'ஏர் கமாடோர் டெபோஜோதி பிஸ்வாஸ்' (டெபு சார்) என்ற முக்கிய அதிகாரியாக நடித்திருந்தார்.
* தமிழ்த் திரையுலகில், மாதவன் மற்றும் நயன்தாரா நடிப்பில் வெளியான 'டெஸ்ட்' (*Test*) திரைப்படத்தில் 'தர்மேஷ் அகர்வால்' என்ற கதாபாத்திரத்தில் நடித்துள்ளார்.

## நடிப்புப் பயிற்சியாளர்

இவரது 'சூத்ரதார்' நிறுவனம் மூலம் நூற்றுக்கும் மேற்பட்ட திறமையான நடிகர்களைக் கண்டறிந்து அவர்களுக்குப் பயிற்சி அளித்துள்ளார். இந்தியத் திரையுலகில் இன்று முன்னணி நட்சத்திரங்களாக இருக்கும் பின்வரும் நடிகர்கள் இவரிடம் நடிப்புப் பயிற்சி பெற்றவர்களாவர்:

* விஜய் வர்மா
* விஜய் தேவரகொண்டா
* ஸ்ரீ விஷ்ணு
* அதிதி சர்மா

## நடித்த திரைப்படங்கள் (சில)

* *டெரர்* (2016) - டிசிபி வி. ரத்தோடு
* *ஐடென்டிட்டி கார்டு* (2014)
* *தி காசி அட்டாக்* (2017)
* *பைட்டர்* (2024) - ஏர் கமாடோர் டெபோஜோதி பிஸ்வாஸ்
* டெஸ்ட் (2025 திரைப்படம்) - தர்மேஷ் அகர்வால் (தமிழ்த் திரைப்படம்)

## இணையத்தொடர்கள்

* *குபூல் ஹை?*
* *ஏ சிம்பிள் மர்டர்*

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *வினய் வர்மா*
* அதிகாரப்பூர்வ இணையதளம்
# மஞ்சு விஷ்ணு

| மஞ்சு விஷ்ணு Manchu Vishnu |
| --- |
| பிறப்பு | மஞ்சு விஷ்ணு வர்தன் பாபு 23 நவம்பர் 1981 (1981-11-23) சென்னை தமிழ்நாடு இந்தியா |
| இருப்பிடம் | ஐதராபாத்து தெலுங்கானா இந்தியா |
| பணி | நடிகர் தயாரிப்பாளர் இயக்குநர் |
| செயற்பாட்டுக் காலம் | 2003 – இன்று வரை |
| வாழ்க்கைத் துணை | விரநிக்கா ரெட்டி |
| பிள்ளைகள் | Ariaana and Viviana |

**மஞ்சு விஷ்ணு** (ஆங்கிலம்: *Manchu Vishnu*) (பிறப்பு: 23 நவம்பர் 1981) ஒரு தெலுங்கு மொழி திரைப்பட நடிகர், தயாரிப்பாளர் மற்றும் இயக்குநர் ஆவார். இவர் பிரபல்யமான நடிகர் மோகன் பாபுவின் மகன் ஆவார். இவரது பெயரில் விஷ்ணு என்ற திரைப்படத்தில் நடித்து, சிறந்த நடிகருக்கான பிலிம்பேர் விருது பெற்றவர். இவர் பிரபலங்கள் கிரிக்கெட் கழகம் என்ற போட்டியில் தெலுங்கு திரையுலகத்திற்கு ஆதரவானவர்.

## ஆரம்பகால வாழ்க்கை

இவர் 23 நவம்பர் 1981ஆம் ஆண்டு சென்னை, தமிழ்நாட்டில் பிறந்தார். இவர் பிரபல்யமான நடிகர் மோகன் பாபுவின் மகன் ஆவார். இவருக்கு மஞ்சு மனோஜ் என்ற ஒரு இளையசகோதரரும் மற்றும் மஞ்சு லட்சுமி என்ற ஒரு அக்காவும் உண்டு இவர்களும் நடிகர்கள் ஆவார். இவர் திரைத்துறைத் தொடர்பான படிப்பை மேற்கொண்டார்.

## திரைப்படங்கள்

* விஷ்ணு
* சூர்யம்
* கேம்
* தீ
* சலீம்
* தூசுகெல்தா
* ரவுடி
* அனுகஷனம்

## மேற்கோள்கள்
# வலியவன்

| *வலியவன்* |
| --- |
|  |
| இயக்கம் | எம். சரவணன் |
| தயாரிப்பு | கே. சம்பத் |
| கதை | எம். சரவணன் |
| இசை | டி. இமான் |
| நடிப்பு | ஜெய் ஆண்ட்ரியா ஜெரெமையா ஆரன் சௌந்தரி அழகம்பெருமாள் |
| ஒளிப்பதிவு | தினேஷ் கிருஷ்ணன் |
| படத்தொகுப்பு | சுபராக் |
| கலையகம் | எஸ். கே. ஸ்டூடியோஸ் |
| வெளியீடு | 27 மார்ச்சு 2015 |
| ஓட்டம் | 140 நிமிடங்கள் |
| நாடு | இந்தியா |
| மொழி | தமிழ் |
| ஆக்கச்செலவு | 10000 |
| மொத்த வருவாய் | 11000 |

வலியவன் (Valiyavan) என்பது 2015ல் வெளிவந்த தமிழ் அதிரடித் திரைப்படம் ஆகும். இது எம். சரவணனால் எழுதி இயக்கப்பட்டது. இத்திரைப்படத்தில் ஜெய் மற்றும் ஆண்ட்ரியா ஜெரெமையா முக்கிய கதாப்பாத்திரங்களில் நடித்துள்ளனர். இத்திரைப்படத்தின் படப்பிடிப்பு மே 2014இல் தொடங்கியது. இது 27 மார்ச்சு 2015 அன்று வெளியானது.

## நடிப்பு

* ஜெய் - வினோத்
* ஆண்ட்ரியா ஜெரெமையா - சுபிக்சா
* ஆரன் சௌந்தரி - அஸ்வின் ரஞ்சித்
* அழகம்பெருமாள் - ரகுராமன், வினோத்தின் தந்தை
* அனுபமா குமார் - செல்வி, வினோத்தின் தாய்
* பாலா சரவணன் - மணி

## மேற்கோள்கள்